Ilemyr naturreservat

Ilemyr naturreservat utgjøres av en stor minerogen flatmyr samt randsone i et søkk like vest for Bankerødkollen, midt på Vesterøya i Hvaler kommune. Myra er dannet ved gjengroing av et tidligere tjern. Floraen domineres av mykmatte- og løsbunnvegetasjon, og dikesoldogg er meget vanlig. Dette er den største myra på øyene i Oslofjorden. Verneformålet er da todelt; å bevare en minerogen myr dannet ved gjengroing av åpent vann, og å verne den største myra på øyene i Oslofjorden. All vegetasjon, inkludert døde busker og trær, er vernet mot ødeleggelse. Sanking av bær og sopp er imidlertid tillatt. Dessuten er alt fugleliv, inkludert egg og reir, fredet mot ødeleggelse og unødig forstyrrelse. Referanser